Azərbaycan Respublikasının İqtisadiyyat Nazirliyi yanında Dövlət Vergi Xidmətinin 23 fevral 2022-ci il tarixli 2217040100103500 №-li Əmri ilə təsdiq edilmişdir.

**“Ödəmə mənbəyində tutulan vergi bəyannaməsinə Əlavə №1”in tərtib edilməsi**

**QAYDASI**

Əlavə bəyannamənin “**Göstəricilər**” üzrə B1 və B2 xanalarında hər hansı məlumat göstərildiyi halda, vergi ödəyiciləri tərəfindən tərtib və təqdim edilir.

Əlavədə qeyd ediləsi məlumat olmadığı halda, yəni bəyannamənin müvafiq sətirlərində göstəricilər qeyd olunmamışdırsa, Əlavə təqdim edilmir.


Əlavə doldurularkən qaralamalara və düzəlişlərə yol verilmir.

Təqdim olunmuş əlavədə aparılan hesablamalardakı riyazi səhvlər vergi orqanı tərəfindən düzəldilir və kompüter proqramı vasitəsilə düzgün hesablanmış vergi məbləğləri birbaşa baza göstəricilərinə daxil edilir.

Əlavənin əvvəlində göstərilən “**Qeyd**”dəki “verilmiş formanın tərtib edilməsi qaydalarını oxuyun” və “**+**, **/**, **%**, **Z** simvollarından istifadə etməyin, böyük çap hərfləri ilə qara və ya göy diyircəkli qələmlə doldurun” **tövsiyələrinə** ciddi əməl olunmalıdır.

“**Qeyd**”dən sonrakı “**Əlavənin təqdim edildiyi vergi orqanının adı**” sətrinin xanalarında böyük çap hərfləri ilə hər xanada bir hərf yazmaqla vergi ödəyicisinin qeydiyyatda olduğu vergi orqanının adı göstərilməlidir.


***Misal:***



**Bölmə I.** **Vergi ödəyicisi haqqında ümumi məlumat**


1-ci sətrin “**VÖEN**” xanalarında (hər xanada bir rəqəmlə) vergi ödəyicisinin VÖEN-i yazılır.

***Misal:***



1-ci sətrin“**Vergi dövrü**” B işarəsindən sonrakı altırəqəmli xanalarda Əlavənin hansı hesabat rübünə aid olmasından asılı olaraq (hər xanada bir rəqəmlə), müvafiq rüb və il yazılır.

***Misal:*** *Əgər bəyannamə 2022-cı ilin 1-ci rübü üzrə tərtib edilirsə, bu halda soldan sağa doğru ilk iki xanada* ***rüb****, sonuncu dörd xanada isə* ***il*** *aşağıdakı qaydada yazılır:*



**Bölmə 2. Azərbaycan Respublikasının rezidentlərindən ödəmə mənbəyində tutulan vergilərin hesablanması**

Əlavənin 2-ci bölməsində “**sətrin kodu**” sütununda bəyannamənin “**Göstəricilər**” üzrə (1600 - 1610 kodlar üzrəAzərbaycan Respublikasının rezidentlərinə aid B1 və B2 xanalarında rəqəmlər qeyd olunmuş sətirlərin kodları, qeyd olunan göstəricilər üzrə gəlir əldə edən hüquqi şəxsin, fərdi sahibkarın, VÖEN-i olub qeyri-sahbkarlıq fəaliyyətindən gəlir əldə edən fiziki şəxs və ya digər fiziki şəxslərin (vətəndaşların) hüquqi statusu, adı, soyadı, atasının adı, fiziki şəxsin doğum tarixi, VÖEN-i, FİN-i, ödənilmiş gəlir məbləği (manatla), tutulmuş vergi məbləği (manatla), ödənişin aid olduğu dövr (işlərin görüldüyü, xidmətlərin göstərildiyi ay), ödəniş tarixi və bəyannamənin 1607.1.1 və 1607.1.2 kodlu sətirlərin də məlumat olduğu halda İcarə haqqı ödənilən əmlakın növü (daşınan, daşınmaz) yazılır.

Aparılmış əməliyyatlar Əlavədə hər bir ödəniş əməliyyatının tarixinə uyğun olaraq ayrı-ayrılıqda əks etdirilməlidir.

Əgər şəxs hesabat dövründə bir neçə göstərici (kod) üzrə vergi tutmuşdursa, bu halda hər bir göstərici üzrə ayrı-ayrı əlavələrdə göstərilməlidir.

***Misal:*** *Vergi ödəyicisi VÖEN-i olmayan fiziki şəxsə (vətəndaşa) 15.01.2022-ci il tarixində 30.000,00 manat məbləğində 2022-cİ ilin yanvar ayı üçün gəlir ödəmiş və müvafiq olaraq 4.200,0 manat məbləğində vergi tutmuşdur. Bu halda əməliyyatlar Əlavənin xanalarında aşağıdakı kimi yazılır:*






Əlavənin “Təsnifatı verilən” sətir üzrə cəmi sətrində B1 və B2 xanalarında sətirlərin cəminə bərabər olmalıdır.

Əlavənin “Vergi ödəyicilərinin məsuliyyəti” hissəsində *-* zolağın aşağı hissəsində sol tərəfdən sağa - birincisi“**Fərdi sahibkarın və ya hüquqi şəxsin rəhbərinin**”, ikincisi “**Baş mühasibin**”, üçüncüsü “**Bəyannaməni tərtib edən məsul şəxsin**” çərçivələrində vergi ödəyicisinin rəhbərinin, baş mühasibinin və bəyannaməni tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır. Əlavə rəhbər şəxs tərəfindən imzalandıqdan və möhürlə təsdiqləndikdən sonra möhürün sol tərəfində olan “**Əlavənin tərtib edilmə tarixi**”nə dair xanalarda tərtib edilmə tarixi qeyd olunmalıdır.


***Misal:*** *“A” müəssisəsinin 2022-ci ilin 1-ci rübü üzrə “Ödəmə mənbəyində tutulan vergi bəyannaməsi” rəhbər şəxs tərəfindən 15.04.2022-cu il tarixdə imzalanmış və möhürlə təsdiq edilmişdir. Bu halda “Əlavənin tərtib edilmə tarixi”nə dair xanalar aşağıdakı kimi yazılır:*



Vergi orqanı tərəfindən Əlavənin qəbul edilməsi №-si və tarixi çərçivəsində daxilolma tarixi və qeydiyyat nömrəsi göstərilir.

Əlavənin sağ küncündə göstərilmiş “**Poçt ştempelinin vurulma tarixi**” xanalarında, bəyannamə poçt vasitəsilə göndərildiyi halda, zərfin üzərinə vurulmuş poçt ştempelinin tarixi yazılır.

***Misal:*** *“A” müəssisəsi 2022-ci ilin 1-ci rübü üzrə “Ödəmə mənbəyində tutulan vergi bəyannaməsi”ni və Əlavəni poçt vasitəsilə təqdim etmiş və bəyannamə qoyulmuş zərfin üzərinə poçt ştempelinin tarixi “17.04.2022” vurulmuşdur. Bu halda, vergi orqanı tərəfindən Əlavənin “poçt ştempelinin vurulma tarixi” xanasında tarix aşağıdakı kimi yazılır:*



“**Poçt ştempelinin vurulma tarixi**”çərçivəsindən aşağı sağ küncdəki “**Xüsusi otağın ştampı**” çərçivəsində ştamp vurulur.

Əlavədə əks olunan məlumatlar 1 səhifəyə yerləşmədikdə yeni səhifə tərtib edilməli, məlumatların davamı olaraq əks etdirilməli və aşağı sağ küncdə göstərilmiş xanalarda Əlavənin müvafiq səhifələrinin nömrəsi göstərilməlidir.

Bəyannaməyə Əlavə vergi orqanına birbaşa təqdim edildikdə, poçt ştempelinin vurulma tarixi üzrə xanalar doldurulmur. Bəyannaməyə əlavə internet vasitəsilə təqdim edildikdə, vergi orqanlarına aid xanalar doldurulmur.